Държавен вестник, бр. 26, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  26
частта „както и в случаите, в които няма 
лице, на което Централната избирателна ко-
мисия е възложила дейности по техническото 
осигуряване и поддръжка на техническото 
устройство за гласуване, владеещо български 
език, което да инсталира и поддържа техни-
ческите устройства за машинно гласуване.“; 
чл. 213б, ал. 1 в частта „получили над четири 
на сто от действителните гласове на послед-
ните проведени парламентарни избори‘‘; 
чл. 213в; чл. 268, ал. 4 и 5; чл. 271 в частта 
„като преброява бюлетините от машинното 
гласуване“; чл. 430 в частта „като преброява 
бюлетините от машинното гласуване“, както 
и § 54 ЗИДИК (ДВ, бр. 104 от 30.12.2022 г.).
Отклонява искането на 73 народни пред-
ставители от 48-то Народно събрание за ус-
тановяване на противоконституционност на 
чл. 212, ал. 5, изречение второ от Изборния 
кодекс (обн., ДВ, бр. 19 от 5.03.2014 г.; посл. 
изм. и доп., бр. 104 от 30.12.2022 г.) в частта 
„Машинно гласуване не се произвежда в 
избирателни секции извън страната, за обра-
зуването на които са подадени по-малко от 
300 заявления по чл. 16, ал. 1 или в които на 
последните избори са гласували по-малко от 
300 избиратели“ и прекратява производството 
в тази му част.
Конституира като заинтересовани инсти-
туции по делото: президента на Република 
България, Министерския съвет, министъра 
на вътрешните работи, министъра на пра-
восъдието, Върховния касационен съд, Вър-
ховния административен съд, Централната 
избирателна комисия, омбудсмана и Висшия 
адвокатски съвет, на които да се изпратят 
преписи от искането и от определението, като 
им се дава възможност в 30-дневен срок да 
представят писмени становища по предмета 
на делото.
Отправя покана да предложат становище 
в същия срок до: Асоциация „Прозрачност 
без граници“, „Гражданска инициатива за 
свободни и демократични избори“ и Инсти-
тута за развитие на публичната среда, като 
им се предоставят преписи от искането и от 
настоящото определение.
Отправя покана до: проф. д.ю.н. Вихър 
Кискинов, проф. д.ю.н. Нели Огнянова, проф. 
д-р Даниел Вълчев, проф. д-р Михаил Кон-
стантинов, проф. д-р Пенчо Пенев, проф. д-р 
Пламен Киров, проф. д-р Снежана Начева, 
доц. д-р Наталия Киселова, доц. д-р Мартин 
Белов, които да дадат писмено правно мнение 
по предмета на делото в указания по-горе 
срок, като им се изпратят преписи от напра-
веното искане и от настоящото определение.
Председател:  
Павлина Панова
1668
МИНИСТЕРСКИ СЪВЕТ
ПОСТАНОВЛЕНИЕ № 42  
ОТ 17 МАРТ 2023 Г.
за приемане на Наредба за провеждане на 
конкурси и търгове по Закона за подземните 
богатства
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за про-
веждане на конкурси и търгове по Закона за 
подземните богатства.
Преходни и заключителни разпоредби
§ 1. Отменя се Наредбата за провеждане 
на конкурси и търгове за предоставяне на 
разрешения за търсене и/или проучване и 
на концесии за добив на подземни богатства 
по Закона за подземните богатства, приета с 
Постановление № 231 на Министерския съвет 
от 2010 г. (обн., ДВ, бр. 82 от 2010 г.; изм. и 
доп., бр. 5 и 103 от 2016 г.).
§ 2. Неприключилите до влизането в сила 
на наредбата по член единствен конкурси и 
търгове за предоставяне на разрешения за 
търсене и проучване или за проучване или на 
концесии за добив на подземни богатства по 
заявления, подадени до 11 септември 2020 г., 
се довършват при условията и по реда на от-
менената Наредба за провеждане на конкурси 
и търгове за предоставяне на разрешения за 
търсене и/или проучване и на концесии за 
добив на подземни богатства по Закона за 
подземните богатства, приета с Постановле-
ние № 231 на Министерския съвет от 2010 г. 
(обн., ДВ, бр. 82 от 2010 г.; изм. и доп., бр. 5 
и 103 от 2016 г.).
Министър-председател:  
Гълъб Донев
Главен секретар на Министерския съвет: 
Красимир Божанов
НАРЕДБА
за провеждане на конкурси и търгове по 
Закона за подземните богатства
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят усло-
вията и редът за предоставяне на права за 
подземни богатства по реда на Закона за под-
земните богатства (ЗПБ) чрез провеждане на:
1. конкурси и търгове за предоставяне на 
разрешения за търсене и проучване или за 
проучване на подземни богатства, наричани 
по-нататък „разрешения“, и
2. търгове за предоставяне на концесии 
за добив на подземни богатства, наричани 
по-нататък „концесии за добив“.